|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 401-210/2024-II-01**

**Датум:19.06.2024. године.**

На основу члана 18. Закона о јавном информисању и медијима („Службени гласник РС“, бр. 92/23), члана 3. Правилника о суфинансирању пројеката за остваривање јавног интереса у области јавног информисања („Службени гласник РС“, бр. 6/24) и члана 71. Статутаопштине Рача („Службени гласник општине Рача “, бр. 3/19), Општинско веће општине Рача, на седници одржаној дана 19.06.2024 године, донело је:

**О Д Л У К У**

1. **ОПРЕДЕЉУЈУ СЕ** средства у износу од 500.000,00 динара, за суфинансирање пројеката за остваривање јавног интереса у области јавног информисања дефинисаног чланом 15. Закона о јавном информисању и медијима, на територији општине Рача, у 2024. години.
2. Средства из тачке I ове одлуке расподељују се за суфинансирање пројеката производње медијских садржаја путем јавног конкурса.
3. Број и врста конкурса, као и износ средстава опредељених за сваки конкурс из тачке II ове одлуке, биће предмет посебне одлуке.

**О б р а з л о ж е њ е**

Правни основ за доношење ове одлуке налази се у члану 18. Закона о јавном информисању и медијима и члану 3. Правилника о суфинансирању пројеката за остваривање јавног интереса у области јавног информисања којима је прописано да Република Србија, аутономна покрајина, односно јединица локалне самоуправе обезбеђује из буџета део средстава за остваривање јавног интереса у области јавног информисања и да их расподељује на основу спроведених јавних конкурса и појединачним давањима, на основу принципа о додели државне помоћи и заштити конкуренције, без дискриминације.

Одлуком о буџету општине Рача планирана средства у износу од 500.000,00 за суфинансирање пројеката у области јавног информисања у 2024. години на територији општине Рача са следеће позиције Раздео2 –Председник општине, Програм 2101 Политички систем локалне самоуправе, ПА 0002-функционисање извршних органа, функционална класификација 111, економска класификација 423421, позиција 22/0

На основу свега наведеног одлучено је као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

Бранко Радосављевић, с.р.